Diari Oficial de la Generalitat Valenciana


Sumari del DOGV 5608, del 27-09-2007 (2007/11162)

Informació pública de l'aprovació del Programa d'Actuació Integrada, Projecte d'Urbanització i Reparcel·lació del Sector Industrial UE Número 4.
------------------------------------------------------------------------------------------------------------------------------------------------

### Dades del document

Número de DOGV
:   5608

Data del DOGV
:   27-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11205


Data del document
:   10-08-2007

Organisme emissor
:   Ajuntament de Novetlè

Tipus de document
:   Informació Pública

Descriptors 

:   * Novetlè
    * pla d'urbanisme
    * administració local

Informació pública de l'aprovació del Programa d'Actuació Integrada, Projecte d'Urbanització i Reparcel·lació del Sector Industrial UE Número 4. [2007/11323]  
El Ple de l'Ajuntament, en sessió extraordinària realitzada el 7 d'agost de 2007, per cinc vots a favor, que conformen la majoria absoluta, i una abstenció, acorda:  
Primer  
Aprovar el Projecte d'Urbanització i el Programa d'Actuació Integrada per al Desenvolupament del Sector Industrial Número 4 del Pla General d'Ordenació Urbana vigent, estimar l'al·legació presentada Juan José Cholvi, en representació de Renfe, i desestimar les al·legacions presentades per Nicolasa Sobrino Pardo, d'acord amb els informes emesos pels tècnics redactors dels projectes, i que fa seus l'Ajuntament.  
Atés que la Comissió Territorial d'Urbanisme, en sessió del 28 de febrer de 2007, va aprovar l'homologació modificativa i Pla de Reforma Interior de la UE 4 Industrial, el Ple de la corporació acorda per cinc vots a favor i una abstenció:  
Primer  
Rectificar-se en l'acord d'aprovació del PAI i del Projecte d'Urbanització de la UE 4 Industrial.  
Aprovació del text refós del Projecte de Reparcel·lació de la UE 4 Industrial de Novetlè.  
Atés que en el Ple del dia 26 de juliol de 2006 es va ratificar la Resolució de l'Alcaldia número 119/06 que es transcriu literalment:  
«La Comissió Territorial d'Urbanisme de València, en sessió celebrada el 2 de juny de 2005, va acordar suspendre l'aprovació definitiva de l'homologació i plans de reforma interior de la unitat d'execució número 4 de Novetlè, havent de corregir-se, entre altres, les qüestions següents:  
El sòl qualificat de xarxa primària reserva viària no tindrà la consideració de superfície computable, havent de corregir-se la fitxa en este sentit.  
Haurà de justificar-se l'exclusió per al càlcul de l'aprofitament tipus de 3.608 m² de reserva viària per estar afecte el seu destí.  
La parcel·la edificada de Nicolasa Sobrino Pardo haurà d'excloure's de l'àrea de repartiment.  
Acord que va ser recorregut per l'Ajuntament, quant a la parcel·la de Nicolasa Pardo, i va ser estimat en part i limitat únicament a la construcció.  
Pels serveis tècnics s'ha procedit a corregir els inconvenients formulats per la Comissió Territorial d'Urbanisme, modificant els projectes del pla de reforma interior, homologació i projecte de reparcel·lació.   
En virtut de les facultats que em conferix l'article 21 de la Llei 7/1985, de 2 d'abril, Reguladora de les Bases de Règim Local, i altres disposicions concordants en la matèria, resolc:  
Primer  
Modificar el Pla de Reforma Interior, l'homologació modificativa i el Projecte de Reparcel·lació de la UE número 4 Industrial, en compliment de l'acord de la Comissió Territorial d'Urbanisme, i de conformitat amb l'article 69.C de la Llei 6/1994, Reguladora de l'Activitat Urbanística, que se sotmeta al tràmit d'audiència pel termini de 10 dies.  
Segon  
Ratificar esta resolució pel Ple de l'Ajuntament, en la pròxima sessió que se celebre.»  
El Ple de l'Ajuntament de Novetlè acorda per unanimitat ratificar esta resolució.  
Atés que es va donar audiència pel termini de 10 dies i es va notificar individualment a tots els afectats perquè presentaren les al·legacions pertinents.  
Atés que en el dit termini es va presentar una al·legació de Nicolasa Sobrino Pardo i altres per substituir l'aval bancari presentat per la garantia real suficient, ajustada a les noves quotes provisionals.  
Atés que és procedent estimar la seua al·legació.  
L'equip de govern d'este ajuntament proposa al Ple de la corporació l'aprovació del text refós del Projecte de Reparcel·lació de la UE 4 Industrial de Novetlè.  
Per la qual cosa per cinc vots a favor i una abstenció, s'acorda:  
Primer  
Aprovar definitivament el text refós del Projecte de Reparcel·lació de la UE 4 Industrial de Novetlè.  
Aprovació de la modificació al text refós del Projecte de Reparcel·lació de la UE 4 Industrial de Novetlè.  
Atés que en el text refós del projecte de reparcel·lació s'ha modificat la titularitat de les parcel·les 1, 4, 6 i 8, pel que ha hagut modificació, cal aprovar les dites modificacions, per la qual cosa l'equip de govern proposa aprovar la modificació del text.  
Es passa a la votació i per cinc vots a favor i una abstenció, s'acorda:  
Primer  
Aprovar la modificació del text refós del Projecte de Reparcel·lació del la UE 4 Industrial de Novetlè, i substituir les fitxes de les parcel·les que han canviat de titularitat.  
Segon  
Notificar este acord al propietaris afectats.  
Cosa que es fa pública en compliment del que disposen els articles 59.4 i 34 de la Llei 6/1994, de 15 de novembre (LRAU), fent constar que contra el present acord, que posa fi a la via administrativa, podran interposar els interessats, en el termini d'un mes, recurs potestatiu de reposició, o, recurs contenciós administratiu, en el termini de dos mesos comptats a partir del dia següent de la publicació d'este acord, de conformitat amb el que estableixen els articles 48, 109.C i 110.3 de la Llei 30/1992, de 26 de novembre, sense perjudici que els interessats puguen exercitar qualsevol altre recurs que estimen convenient.   
Novetlè, 10 d'agost de 2007.- L'alcaldessa: Josefa Mateu Palomares.